62021CJ0070_INF
Tiesas (sestā palāta) 2023. gada 23. marta spriedums – Komisija/ Grieķija (Robežvērtības – PM10)
(lieta C‑70/21) (
1
)
Valsts pienākumu neizpilde – Vide – Direktīva 2008/50/EK – Apkārtējā gaisa kvalitāte – 13. panta 1. punkts – XI pielikums – Sistemātiska un ilgstoša dienā pieļaujamās (PM10) mikrodaļiņu robežvērtības pārsniegšana Saloniku aglomerācijā (EL 0004) – 23. panta 1. punkts – XV pielikums – “Pēc iespējas īsāks” pārsniegšanas laiks – Attiecīgi pasākumi
1.
Prasība sakarā ar pienākumu neizpildi – Strīda priekšmets – Noteikšana pirmstiesas procedūras laikā – Pielāgošana Savienības tiesību izmaiņu dēļ – Pieļaujamība – Nosacījumi
(LESD 258. pants; Eiropas Parlamenta un Padomes Direktīva 2008/50; Padomes Direktīvas 1999/30 5. pants un III pielikums)
(skat. 58. punktu)
2.
Prasība sakarā ar pienākumu neizpildi – Strīda priekšmets – Noteikšana pirmstiesas procedūras laikā – Pēc motivēta atzinuma pieņemšanas radušos apstākļu ņemšana vērā – Nosacījumi – Tādi pat fakti, kas veido to pašu rīcību, kā iepriekš minētie
(LESD 258. pants)
(skat. 59. punktu)
3.
Vide – Gaisa piesārņojums – Apkārtējā gaisa kvalitāte – Direktīva 2008/50 – Robežlielumi cilvēku veselības aizsardzībai – Sistemātiska un nepārtraukta pārsniegšana – Pienākumu neizpilde
(Eiropas Parlamenta un Padomes Direktīvas 2008/50 13. panta 1. punkts un XI pielikums)
(skat. 62.– 72., 75. un 76. punktu)
4.
Vide – Gaisa piesārņojums – Apkārtējā gaisa kvalitāte – Direktīva 2008/50 – Robežlielumi cilvēku veselības aizsardzībai – Daļiņas PM10 – Pārsniegšana – Novērtēšanas kritēriji – Tādas robežvērtības pārsniegšana, kas ir izmērīta vienā atsevišķā paraugu ņemšanas vietā – Pienākumu neizpilde
(Eiropas Parlamenta un Padomes Direktīvas 2008/50 13. panta 1. punkts un XI pielikums)
(skat. 73., 74. punktu)
5.
Vide – Gaisa piesārņojums – Apkārtējā gaisa kvalitāte – Direktīva 2008/50 – Robežlielumi cilvēku veselības aizsardzībai – Daļiņas PM10 – Pārsniegšana – Sekas – Dalībvalstu pienākums izstrādāt plānu tā novēršanai – Termiņš – Atbilstošu un efektīvu pasākumu, kas garantētu pēc iespējas īsāku pārsniegšanas laikposmu, nepieņemšana – Pienākumu neizpilde
(Eiropas Parlamenta un Padomes Direktīvas 2008/50 13. panta 1. punkts un XV pielikums)
(skat. 110. – 121. punktu)
6.
Vide – Gaisa piesārņojums – Apkārtējā gaisa kvalitāte – Direktīva 2008/50 – Gaisa kvalitātes robežvērtību pārsniegšana – Dalībvalstu pienākums izstrādāt plānu tā novēršanai – Termiņš – Pārāk ilga laikposma noteikšana – Nepieļaujamība – Pienākumu neizpilde
(Eiropas Parlamenta un Padomes Direktīvas 2008/50 23. panta 1. punkts)
(skat. 122. – 124. punktu)
Rezolutīvā daļa
1)
Grieķijas Republika,
–
nenodrošinot, ka laikposmā no 2005. gada līdz 2012. gadam, ieskaitot, 2014. gadā un pēc tam atkal no 2017. līdz 2019. gadam, ieskaitot, Saloniku aglomerācijā (EL 0004) sistemātiski un ilgstoši netiek pārsniegta dienā pieļaujamā PM10 robežvērtība, nav izpildījusi pienākumus, kas ir noteikti Eiropas Parlamenta un Padomes Direktīvas 2008/50/EK (2008. gada 21. maijs) par gaisa kvalitāti un tīrāku gaisu Eiropai 13. panta 1. punktā un XI pielikumā, un,
–
no 2010. gada 11. jūnija neveikdama atbilstošus pasākumus, lai nodrošinātu, ka Saloniku aglomerācijā (EL 0004) ir ievērota dienā pieļaujamā PM10 robežvērtība, nav izpildījusi pienākumus, kas ir noteikti šīs direktīvas 23. panta 1. punktā kopsakarā ar tās XV pielikumu, un it īpaši pienākumu nodrošināt, ka gaisa kvalitātes plānos ir paredzēti attiecīgi pasākumi, lai šīs robežvērtības pārsniegšanas laiks būtu pēc iespējas īsāks.
2)
Grieķijas Republika atlīdzina tiesāšanās izdevumus.
(
1
)	OV C 128, 12.4.2021.